Π.Ο. Ελασσόνας

150px|μικρογραφία|Παλαιότερο λογότυπο
Ο **Ποδοσφαιρικός Όμιλος Ελασσόνας** είναι αθλητικός σύλλογος που δραστηριοποιείται στο άθλημα του ποδοσφαίρου με έδρα την Ελασσόνα του Νομού Λάρισας. Τα χρώματα της ομάδας είναι το μπλέ και το λευκό και χρησιμοποιεί ως έδρα το Δημοτικό Γήπεδο Ελασσόνας, χωρητικότητας 1.200 θεατών.

Στην πολύχρονη ιστορία του πέτυχε 2 ιστορικές ανόδους στη Β΄ Εθνική όπου αγωνίστηκε τις περιόδους 1977–78 & 1980–81. Επίσης έχει 17 συμμετοχές στα πρωταθλήματα της Γ΄ και Δ΄ Εθνικής και 6 συμμετοχές στο κύπελλο Ελλάδας, ενώ αγωνίστηκε πρωτίστως από την ίδρυση του, το 1957 στην Ε.Π.Σ. Θεσσαλίας και από το 1960 στην Ε.Π.Σ. Λάρισας.

## Ιστορία
### 1922–1936: Προοδευτικός Όμιλος
Ο Π.Ο.Ε. ιδρύθηκε το 1922 με αριθμό μητρώου ΕΠΟ το 655 ως *Προοδευτικός Όμιλος Ελασσόνας* που περιείχε: βιβλιοθήκη, μπάντα – ωδείο, ορειβατικό όμιλο και ποδοσφαιρική ομάδα. Στεγάζονταν στο κτήριο Μιλιέτ Μπαχτσέ και η δραστηριότητα του συνεχίστηκε ως το 1936 οπότε κηρύχθηκε το Καθεστώς της 4ης Αυγούστου που κατάργησε και τον Π.Ο.Ε..

### 1957: Επανίδρυση
Επανιδρύθηκε το 1957 ως *Ποδοσφαιρικός Όμιλος Ελασσόνας* πλέον και πρώτος πρόεδρος της ομάδας ήταν ο κ. Αντώνης Κύρκος. Το 1957 αποτελεί και το επίσημο έτος ίδρυσης του συλλόγου. Συμμετείχε στα πρωταθλήματα της Ε.Π.Σ. Θεσσαλίας μεχρι το 1960, οπότε και ιδρύθηκε η Ε.Π.Σ. Λάρισας της οποίας υπήρξε ένα από τα 22 ιδρυτικά σωματεία και συμμετείχε στο πρώτο πρωτάθλημα όπου μάλιστα κατέκτησε και το πρωτάθλημα του Α΄ ομίλου της Γ΄ κατηγορίας. Από το 1963 μετείχε σταθερά στην Α΄ κατηγορία.

### Εθνικά Πρωταθλήματα: 1977–1993
Από τα τέλη της δεκαετίας του 1960 και τη δεκαετία του 1970 άρχισε να πρωταγωνιστεί στα τοπικά πρωταθλήματα. Τις περιόδους 1973–74 & 1975–76 ως δευτεραθλήτρια/πρωταθλήτρια της Ε.Π.Σ. Λάρισας είχε 2 αποτυχημένες προσπάθειες ανόδου στην Β΄ Εθνική μέσω του Ειδικού ερασιτεχνικού πρωταθλήματος. Τα κατάφερε τελικά με άνοδο στη Β΄ Εθνική μέσω του Ειδικού ερασιτεχνικου πρωταθλήματος την περίοδο 1976–77, όντας αήττητος και συμμετείχε στη Β΄ Εθνική την περίοδο 1977–78, στο Βόρειο όμιλο όπου και υποβιβάσθηκε. Την ομάδα εκείνης της περιόδου του Π.Ο.Ε. στη Β΄ Εθνική με πρόεδρο τον Μιχάλη Σολωμό, αποτελούσαν οι: Τσοτσας,Θεοφανακης,Λυγουρας (τερματοφύλακες), Βήττας,ΣαμαράςΓ.Μαουσιδηςθ. Σολωμός,Καραγιώργος Κ,Κολωτσιος, Αλεξανδρίδης( αρχηγός),Κουτσογιαννης Β.Μπσνουσης, Σιλιβίστρας, Γαβριήλ, Γκαλίτσιος, Τουργαΐδης, Ζυγογιωργος Κιρκασιάδης, Ζιάκος, Λαζάρου, Γεροφωτης,Θώμος. Tην επόμενη σεζόν (1978–79) στην Γ΄ Εθνική μετείχε στον 3ο όμιλο όπου τερμάτισε 4ος.

Tην επόμενη σεζόν (1979–80) τερμάτισε 2ος στο 3ο όμιλο και πέτυχε την άνοδο για δεύτερη φορά στη Β΄ Εθνική, στη περίοδο 1980–81, όπου αμέσως, υποβιβάστηκε στην Γ΄ Εθνική. Tο 1984 βγήκε πρωταθλητής στον 5ο όμιλο της Εθνικής Ερασιτεχνικής και πανηγύρισε την άνοδο στη Γ΄ Εθνική όπου αγωνίστηκε την περίοδο 1984–85 με προπονητή τον Άγγελο Αγγελακόπουλο, και μέχρι τον υποβιβασμό του στα τοπικά πρωταθλήματα το 1987. Tο 1988 σαν πρωταθλητής Α΄ Ε.Π.Σ.Λ. έχασε την άνοδο στη Δ΄ Εθνική κατηγορία σε αγώνες μπαράζ. Την περίοδο 1991–92 διεξήχθη μια σπουδαία μάχη για τον τίτλο της Α΄ Ε.Π.Σ.Λ. ανάμεσα σε Α.Ο. Πηνειό και Π.Ο.Ε. Νικητής αναδείχθηκε ο A.Ο. Πηνειός, όμως την άνοδο κέρδισε και ο Π.Ο.Ε. Με μια διακοπή την περίοδο 1992–93, που αγωνίστηκε ξανά στη Δ΄ Εθνική, ο Π.Ο.Ε. αγωνιζόταν στις τοπικές κατηγορίες.

### Πτώση στο τοπικό
Συνεχόμενοι υποβιβασμοί έφεραν τον Π.Ο.Ε. και πάλι στην Γ΄ Ε.Π.Σ.Λ., την περίοδο 1996–97 για πρώτη φορά μετά από 35 χρόνια. Το 1997 ανέλαβε την ομάδα ο προπονητής Γιώργος Καλτέκης στο πρωτάθλημα της Γ΄ Ε.Π.Σ.Λ., φέροντας 3 παίκτες από τον ισχυρότερο συμπολίτη Α.O. Oλoσσών (Κουτλής, Καρατζιόλης, Τζήκας) όπου αγωνίζονταν και ο ίδιος. Η σύνθεση της σεζόν 1997–98 ήταν: Ράπτης, Κουτλής (τερματοφύλακες), Γκόγκος, Ρουμπιές, Κοντογιάννης, Λάζος, Γκουντουβάς, Τζήκας, Σουγλής, Τζικούλης, Καρατζιόλης, Καλτέκης, Καραλίβανος, Παπαδόπουλος, Νάνος, Γεωργούλας, Μήτος, Στάθης και Κιόρογλου. Κέρδισε την άνοδο μετά από 5 σεζόν, το 2001.

Το 2003 ο Π.Ο.Ε. κατέκτησε το πρωτάθλημα Β΄ Ε.Π.Σ.Λ. και την άνοδο στην Α1. Το 2005 κατέκτησε τον τίτλο της Α1 Ε.Π.Σ.Λ. και επέστρεψε στην μεγάλη κατηγορία, με δεύτερη τη Νίκη Τυρνάβου.

### H συγχώνευση: 2007–2011
Το 2007 συγχωνεύτηκε με την άλλη ομάδα της πόλης, τον «Α.O. Oλoσσών» σχηματίζοντας την **«Ποδοσφαιρική Συνένωση Ελασσόνας»** (Π.Σ.Ε.) με χρώματα μπλέ και κόκκινο των 2 ομάδων. Πρώτος προπονητής του νέου συλλόγου Π.Σ.Ε. ήταν ο Τηλέμαχος Ζιάκας, γυμναστής o Θανάσης Κυριλλίδης, προπονητής των Ακαδημιών o Φάνης Τσέλιος, και προσωρινή διοίκηση της ομάδας: πρόεδρο τον Γιάννη Κοντογιάννη και αντιπρόεδρο τον Κώστα Σαμαρά. Τα αποκτήματα της ομάδας ήταν: Νίκος Φώλλας από Τύρναβο 2005, Παναγιώτης Νούσιας από Κίσσαβο Συκουρίου, Λάζαρος Γεωργούλας από Ηρακλή Χάλκης, Κωνσταντίνος Λιόλιος από Ευαγγελισμό Ελασσόνας, Ευάγγελος Τζιόλας από Α.Ε. Νίκαιας, Βασίλης Νίκου & Κώστας Τσακνάκης από Στεφανόβουνο, Κώστας Σιαμαντούρας από Ευαγγελισμό Ελασσόνας.Σαν Π.Σ.Ε. κατέκτησε το πρωτάθλημα της Ε.Π.Σ. Λάρισας το 2009 και την άνοδο στη Δ΄ Εθνική σε μια μεγάλη μάχη για τον τίτλο της Α΄ ΕΠΣΛ με τον Οικονομο Τσαριτσάνης.
Την ομάδα του Π.Σ.Ε. του Χρήστου Γκάτα αποτελούσαν οι: Νούσιας (τερματοφύλακας), Βάλλας, Τσιτσιούμης, Καζάκης, Θανάσης, Φώλλας, Μολάς, Νάνος, Πρακατές, Φουσίκας, Αναστασιάδης, Καρατζιόλης, Παγκαρλιώτας. Tο 2011 κατέκτησε και το πρώτο της Κύπελλο ΕΠΣΛ.

### 2011–Σήμερα
Την περίοδο 2010–11 ο επιχειρηματίας και δικηγόρος Ανδρέας Πάτσης  ανέλαβε την προεδρία φέρνοντας προπονητή τον Αλέκο Αλεξανδρή και γενικό αρχηγό τον Πέτρο Τσιτσιμπή. Aνακοίνωσε και την επαναφορά του ονόματος του ιστορικού Π.Ο.Ε. (*Ποδοσφαιρικός Όμιλος*) ανακοίνωσε κι επανέφερε τα χρώματα και σήμα του Π.Ο.Ε. (29 Απριλίου 2011). Την ομάδα του 2011–12 κατά την επιστροφή του Π.Ο.Ε. αποτελούσαν οι: Μπαϊμάκης (τερματοφύλακας), Αποστολόπουλος, Παγκαρλιώτας, Θανάσης, Αποστόλου, Χάμος, Φλίγκος, Ρόππας, Αλεξανδρής, Αριανούτσος, Μουρατίδης, Καραΐσκος, Χατζηβαλσάμης Σκλάβος, Καραγκούνης, Τερλελής, Πουλάκης, Τέγος, Γκαμπέτας, Παπαποστόλου, Παλιγιάννης και Αλεξούλης. Στις 19 Σεπτεμβρίου 2011, η ποδοσφαιρική ακαδημία του Π.Ο. Ελασσόνας ξεκίνησε τη συνεργασία της με την Arsenal Soccer School, την κορυφαία ποδοσφαιρική σχολή στον κόσμο.

Από την περίοδο 2015–16 ο Π.Ο.Ε. συμμετέχει στην Α΄ κατηγορία της Ε.Π.Σ. Λάρισας, και την περίοδο 2018–19 κατέκτησε το κύπελλο της Ε.Π.Σ.Λ. κερδίζοντας τον Δαμασιακό (0-0) κ.α (0-0) παράταση και 7-6 στα πέναλτι. Την Κυπελλούχο ομάδα του 2019 στο πρώτο της κύπελλο με την ονομασία «Π.Ο.Ε.» αποτελούσαν οι: Γούπος (τερματοφύλακας), Μπούσιας, Λαγιοκάπας), Νταμπώσης, Σουγλής, Λαγός, Συνάπαλος, Καλύβας, Μάντζαρης, Παναγιώτου, Ν.Μπαρλαγιάννης, Πετάνι, Ματούλας, Καραγκούνης. Προπονητής ο Ζήσης Ζιάγκας.

Την επόμενη σεζόν (2019–20) πέτυχε την άνοδο στη Γ΄ Εθνική ως δευτεραθλητής Ε.Π.Σ.Λ. μετέχοντας στον 3ο όμιλο. Tερμάτισε 9ος εξασφαλίζοντας την παραμονή του στη κατηγορία. Tην περίοδο 2021–22 τερμάτισε 3ος στον 3ο όμιλο της Γ΄ Εθνικής.

Kατέκτησε το κύπελλο της Ε.Π.Σ. Λάρισας περιόδου 2021–22 κερδίζοντας τον Ηρακλή Λάρισας (9-8 στα πέναλτι, κανονικός αγώνας 0-0, παράταση 0-0) στο Στάδιο Αλκαζάρ παρουσία 2.000 θεατών μετά από ένα συναρπαστικό τελικό που κράτησε την αγωνία των φιλάθλων μέχρι το τέλος. Tην περίοδο 2022–23 στη Γ΄ Εθνική Κατηγορία τερμάτισε στην 10η θέση (3ος όμιλος) και υποβιβάστηκε στην Α΄ Ε.Π.Σ.Λ. Αναδείχθηκε Κυπελλούχος ΕΠΣΛ την ίδια περίοδο, κερδίζοντας στον τελικό τον Α.Ο. Μαυροβουνίου με 4-0 στο Στάδιο Αλκαζάρ παρουσία 1.500 φιλάθλων.

To 2024 o Γιώργος Καλτέκης ανέλαβε το ρόλο του τεχνικού διευθυντή στον Π.Ο.Ε. Παράλληλα, στο πρωτάθλημα της Ε.Π.Σ. Λάρισας τερμάτισε στην 2η θέση. Την περίοδο 2024–25 ο Π.Ο.Ε. κατέκτησε το πρωτάθλημα και πήρε μέρος στο ειδικό πρωτάθλημα ανόδου, στο οποίο κέρδισε την επάνοδο στην Γ΄ Εθνική.

## Tίτλοι - Διακρίσεις
* Πρωταθλητής Εθνικής Ερασιτεχνικής: 1983–84
* Πρωταθλητής Ε.Π.Σ. Λάρισας (3): 1987–88, 2008–09, 2024–25
* Σούπερ Καπ Ε.Π.Σ. Λάρισας :
** Φιναλίστ (5): 2009, 2011, 2019, 2023, 2025
* Kυπελλούχος Ε.Π.Σ. Λάρισας (4): 2010–11, 2018–19, 2021–22, 2022–23
** Φιναλίστ (5): 1979–80, 1981–82, 1982–83, 2004–05, 2024–25
* Πρωταθλητής Α΄ Ε.Π.Σ. Λάρισας ομίλου (2): 1975–76, 1976–77
* Πρωταθλητής Α1 Ε.Π.Σ. Λάρισας ομίλου : 2004–05
* Πρωταθλητής Β΄ Ε.Π.Σ. Λάρισας ομίλου : 2002–03

## Πορεία στις εθνικές κατηγορίες
Η πορεία του συλλόγου στις εθνικές κατηγορίες: 

## Έδρα
Ο Π.Ο.Ε. χρησιμοποιεί το Δημοτικό Στάδιο Ελασσόνας (1.200 καθήμενοι) για τους εντός έδρας αγώνες του, η παραδοσιακή έδρα της ομάδας. Στις 15 Οκτωβρίου 2022 εγκαινιάστηκε το ανακαινισμένο Δημοτικό Γήπεδο της πόλης, πριν ακολουθήσει η φιλική αναμέτρηση Π.Ο.Ε. - Α.Ε.Λ.

## Αντιπαλότητες
O Οικονόμος Τσαριτσάνης θεωρείται ο «αιώνιος» αντίπαλος από τη δεκαετία του '50 λόγω της γειτνίασης των δυο κωμοπόλεων. Έχουν σημειωθεί πάρα πολλά ντέρμπι με τα γηπεδα των δυο ομάδων να είναι σχεδόν πάντα γεμάτα. Στην πρωτη χρονιά της Ε.Π.Σ.Λ. (1960–61), Π.Ο.Ε. και Οικονόμος βρεθηκαν στον ίδιο όμιλο της Γ΄ κατηγορίας με τον Π.Ο.Ε. να κερδίζει το πρωτάθλημα και την άνοδο στα μπαράζ. Την περίοδο 1973–74 οι δύο ομάδες αγωνίστηκαν στην Α΄ Ε.Π.Σ.Λ. με τον Π.Ο.Ε. να τερματίσει 4ος και τον Οικονόμο δευτερο.Οι δύο ομάδες διεκδικούσαν στήθος με στήθος τον τίτλο της Α΄ Ε.Π.Σ.Λ. του 2008–09 με νικητή τον Π.Ο.Ε. και συναντήθηκαν και στα ημιτελικά του Κυπέλλου του 2018 με νικητή τον Οικονόμο Τσαριτσάνης. Στις 24 Ιανουαρίου 2024 o Π.Ο.Ε. θριάμβευσε στο ντέρμπι με τον Οικονόμο (3-0) και πήρε την πρόκριση στην επόμενη φάση του Κυπέλλου της Ε.Π.Σ.Λ. περιόδου 2023–24.

Επίσης από τα τέλη της δεκαετίας του 1970 όταν ιδρύθηκε ο Α.O. Oλoσσών (1978) μέχρι και τη συγχώνευση του 2007 οι αγώνες των δύο ομάδων αποτελούσαν ντέρμπι στο Δημοτικό Στάδιο. Οι δύο ομάδες συναντηθηκαν για πρωτη φορά στην Α΄ Ε.Π.Σ.Λ. την περίοδο 1990–91 μετά την άνοδο-επιστροφή του Oλoσσών την προηγουμενη σεζόν. Από τα μέσα όμως της δεκαετίας του '90 και επί μία δεκαετία οι συναντήσεις τους ήταν σπάνιες καθώς ο *Oλoσσών* του Γιώργου Καλτέκη αγωνιζόταν στην Α΄ Ε.Π.Σ.Λ. ενώ ο Π.Ο.Ε. σε αρκετά χαμηλότερες κατηγορίες. Συναντήθηκαν ξανά την περίοδο 2004–05 στην Α1 ΕΠΣΛ μετα την άνοδο του Π.Ο.Ε. την σεζόν 2003–04. Ο Π.Ο.Ε. είχε περισσότερους φιλαθλους από τον συμπολίτη του Α.O. Oλoσσών.

## Αξιόλογοι ποδοσφαιριστές
Στη μακρόχρονη ιστορία του ο Π.Ο.Ε. έβγαλε σημαντικούς ποδοσφαιριστές οι οποίοι μεταγράφηκαν σε επαγγελματικούς συλλόγους Α΄, Β΄ και Γ΄ Εθνικής κατηγορίας, όπου αγωνίστηκαν με επιτυχία με συμμετοχές και στην Εθνική Ελλάδας (Σιδηρόπουλος, Γκαλίτσιος).

*  Γιάννης Αλεξούλης, Χρήστος Γκάτας,     Σπύρος Μούτσιος.
* Γιάννης Γκαλίτσιος
*  Γιώργος Σιδηρόπουλος
*  Δημήτρης Κωνσταντινίδης (ΠΑΟΚ, ΑΕΛ)
*  Γιάννης Θώμος
*   Παναγιώτης Νάσης 
*  Ηρακλής Μίχης (ΠΑΟΚ)
*  Ηλίας Κατσαρες (Βέροια, Λαμία)
*  Κώστας Σιαβάλας (ΑΕΛ)
*  Νίκος Βλαχούλης
*  Τάκης Τουργαΐδης,Κώστας Μαστοροδημος.
*  Αλκης Χασιώτης 
* Θανάσης Βήτας, Λάζαρος Κυρκασιαδης 
* Ντάνιελ Χιλ 
*  Γιάννης Λαζάρου (Πανιώνιος)
*  Βαγγέλης Τσότσας,Κώστας Σαμαράς.
* Βασίλης Γαβριήλ 
*  Δημήτρης Γεροφώτης (αγωνίστηκε 10 χρόνια στον Π.Ο.Ε.)
*                Θανάσης Παλάσκας 
*  Κώστας Μπανούσης 
*  Στηβ Μπλιούμπας

## Αξιόλογοι προπονητές
**Π.O.Ε.**
*  Αλέξης Αλεξανδρής
*  Οράσιο Μοράλες
*  Γιώργος Καλτέκης 
*  Βαγγέλης Μόρας
* Τάσος Γκουτζίδης 
*  Γιώργος Σιδηρόπουλος
*  Άγγελος Αγγελακόπουλος
*  Γιάννης Γκαλίτσιος
*  Ζήσης Ζιάγκας
**Π.Σ.Ε.**
*  Κωστας Καζάκης
*  Τηλεμαχος Ζιάκας
*  Κώστας Κολομητρούσης
*  Χρήστος Γκάτας 
*  Γιάννης Ποντίκας 

## Πρόεδροι
**Π.O.Ε. **
*  Γιάννης Κραννιώτης
*  Μιχάλης Σολωμός
*  Στέλιος Παναγιωτίδης - Ζαχαρίας Σκρετας 
*  Βασίλης Αδάμου
*  Δημήτρης Νούλας
*  Κώστας Σιδηρόπουλος
*  Γιάννης Γιώτσας
*  Θωμάς Ζηρδ2λης
*  Άλκης Παλάγκας
*  Άλκης Χατζηβασίλης 
*  Αντώνης Κύρκος
*  Ανδρέας Πάτσης
*  Χρήστος Αγοραστός - Μάκης Ράπτης
**Π.Σ.Ε.**
*  Γιάννης Κοντογιάννης
*  Κωνσταντίνος Φώλλας
*  Θωμάς Πίπιλας
*  Ηλίας Παναγιωτίδης

## Παραπομπές


## Πηγές
* 
* 

Κατηγορία:Αθλητικοί σύλλογοι Λάρισας
Κατηγορία:Ιδρύσεις αθλητικών συλλόγων το 1957
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1957